《陶靖节故里》
清代·史夔

渊明居柴桑，日与庐山对。云何诗百篇，未尝道只字。

乃知作诗者，适然与兴会。譬如日陶然，饮酒非本意。

又如日鼓琴，无弦更高致。想见胸次间，纤尘无障碍。

门柳故萧疏，篱菊亦蕉萃。徘徊墟里烟，慨焉发长喟。

作者简介：江苏溧阳人，字胄司，号耕岩。康熙二十一年进士。官詹事。诗无赫赫之名，而不涉应酬，诗品颇高。有《扈跸诗》及《樟亭》、《东祀》、《扶胥》等集。